Държавен вестник, бр. 3, 2013 г., стр. 166

СТР.  166	
Д Ъ Р Ж А В Е Н  В Е С Т Н И К 	
БРОЙ  3
УКАЗАНИЯ
Формулярът се попълва от всички предприятия, фирми, научни институти и организации, Българската академия на науките, 
Селскостопанската академия, висшите училища, университетските болници и други организации на самостоятелен баланс, които 
независимо от вида на основната си дейност през 2012 г. са извършвали научноизследователска и развойна дейност (НИРД) - т.е. 
ако поне едно лице от персонала през цялата година е било заето с НИРД. В карето “Обслужвана икономическа дейност” се посочва 
кода на отрасловия раздел, за който е предназначена преобладаващата част от НИРД, съгласно Класификацията на икономическите 
дейности - КИД - 2008.
Научноизследователската и развойна дейност включва всяка творческа работа, която се провежда систематично с цел 
да се увеличи обемът на знанията, включително познанието за човека, културата и обществото, както и използването на този обем 
от знания за нови приложения. Основният критерий, който служи да се отграничи научноизследователската и развойна дейност от 
широката гама подобни дейности, основаващи се на науката и технологиите, е наличието, в рамките на НИРД, на значителен елемент 
на новост и на отстраняване на научната и/или техническата неопределеност. Клиничните изпитвания на лекарства I, II и III фаза също 
се третират като НИРД. 
На код 100 “Разходи за НИРД - общо” се посочва общата сума на текущите разходи за НИРД и  на разходите за придобиване на 
ДМА, предназначени за НИРД, независимо от източника на финансиране. 
На код 110 “Текущи разходи за НИРД” се посочват данни за разходите за материали, за външни услуги, за персонал и другите 
разходи за дейността. Не се включват разходите за амортизация.
На код 111 “Разходи за персонала, зает с НИРД” се посочват разходите за заплати и други възнаграждения (вкл. по граждански 
договори), както и разходите за осигуровки. Не се включват възнагражденията на помощния персонал, които обаче са включени в 
текущите разходи за НИРД на код 110.
На код 120 се посочват данни за направените разходи за придобиване на ДМА, предназначени за НИРД. 
Текущите разходи за НИРД, посочени на код 110 следва да се разпределят (може и приблизително по Ваша преценка) според 
вида на научните изследвания (разработки), за които са направени:
- Разходи за фундаментални изследвания (код 130) - посочват се разходите за експериментални или теоретични изследвания, 
имащи за цел главно придобиването на нови знания, без да се има предвид тяхното конкретно приложение или използване. Резул-
татите от фундаменталните изследвания обикновено не се комерсиализират, а са предмет на публикации в научни списания или на 
обмен между заинтересовани лица и организации.
- Разходи за приложни изследвания (код 140) - посочват се разходите за оригинални изследвания, извършвани с цел придоби-
ване на нови знания, които обаче са насочени главно към постигане на определени практически цели и задачи. 
- Разходи за експериментални разработки (код 150) - посочват се разходите за системни разработки, базирани върху налични 
знания, с цел да се произведат нови материали, продукти и устройства; да се внедрят нови методи, системи и услуги или значително 
да се усъвършенстват вече съществуващите.
Разходите за НИРД се разпределят по области на науката в зависимост от насочеността на научните изследвания (разработки).
Данните за разходите за НИРД, посочени на код 100, код 200 и код 700 трябва да бъдат равни. 
В Раздел II. Разходи за НИРД по източници на средствата общата сума на направените през годината разходи за НИРД се 
разпределя по видове национални и чуждестранни предприятия, институции и организации. Средствата, с които е осъществена 
НИРД, могат да бъдат получени под различна форма – приходи от продажба на продукти от НИРД по договор с други предприятия, 
висши училища или  бюджетни организации; приходи от собствена стопанска дейност, различна от НИРД; субсидии от държавния бю-
джет, средства от правителствени фондове (Фонд научни изследвания (ФНИ), Национален иновационен фонд (НИФ)); безвъзмездна 
финансова помощ от Европейската комисия, международни организации и правителства на други държави.
Разпределението, в Раздел III, на разходите за НИРД по социално-икономически цели се извършва според крайната цел, за 
която е предназначена НИРД, както следва:
Проучване и експлоатация на земната повърхност, водите и атмосферата (код 701) - разходите за НИРД, свързана с: проучване 
на земната повърхност, залежите на полезни изкопаеми (минерали, нефт, природен газ),  моретата, океаните, атмосферата; климатич-
ните и метеорологични изследвания и хидрологията.
Опазване на околната среда (код 702) - разходите за НИРД, свързана с: осъществяване на контрол над замърсяването, иден-
тифициране на източниците и причините за замърсяване, неговото разпространение и влияние върху хората, флората, фауната, ми-
кроорганизмите и биосферата; създаване на устройства за следене и измерване на всички видове замърсявания; превенция и пре-
махване на замърсяването. 
Граждански космически изследвания (код 703) - разходите за НИРД, свързана с разработки и приложни изследователски про-
грами за проучване на космоса, включително дейността на космически лаборатории. Не се включват разходите за НИРД за космиче-
ски изследвания с отбранителна цел, които следва да се посочат на код 714 “Отбрана”. 
Развитие на транспорта, телекомуникациите и друга инфраструктура (код 704) - разходите за НИРД, свързана с развитие на: 
транспортната, телекомуникационната и водоснабдителна системи; строителството на сгради и други строителни съоръжения. 
Производство и разпределение на енергията (код 705) - разходите за НИРД, свързана с: производството, съхранението, раз-
пределението и рационалното използване на всички видове енергия; повишаване ефективността на енергийното производство и 
разпределение.  
Усъвършенстване на промишленото производство и технологиите (код 706) - разходите за НИРД, свързана с: усъвършенства-
не и повишаване на икономическата ефективност и конкурентноспособността на промишленото производство. 
Развитие на здравеопазването (код 707) - разходите за НИРД, свързана с: опазване, подобряване и възстановяване на здраво-
словното състояние на хората; социални грижи за деца, възрастни и други специални категории хора с увреждания или с хронични 
заболявания.   
Развитие на селското и горско стопанство и риболова (код 708) - разходите за НИРД, свързана с подпомагане развитието на: 
селското, горското стопанство, риболова, производството на хранителни продукти; контрола над използването на химически изкуст-
вени торове; ветеринарната медицина. 
Развитие на образованието (код 709) - разходите за НИРД, свързана с всички степени на образователната подготовка и с всич-
ки форми на обучение.
Културни, развлекателни и религиозни дейности (код 710) - разходите за НИРД, свързана с проучване на влиянието, което 
оказват върху обществения живот такива социални явления като културни, развлекателни, спортни и религиозни дейности.